ผมได้ไปตรวจเลือดที่ รพ เอกชนหลังความเสี่ยง 38 วัน และ 85 วัน ด้วยน้ำยา gen4 ทั้ง2ครั้ง ผลออกมาเป็น negative ทั้ง 2 ครั้ง การตรวจทั้ง2ครั้งนี้เชื่อถือได้มั้ยคับ? แต่ทำไมแพทย์ยังแจ้งว่าให้มาตรวจซ้ำที่หลัง 90 วันคับ?
สวัสดีค่ะ การตรวจว่าเป็น hiv หรือไม่นั้น อธิบายคร่าวๆคือ1.ตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง2.ตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น3. ตรวจภูมิคุ้มกัน hiv กับเชื้อไปร่วมกัน ที่เรียกว่าตรวจแบบ gen 4 ดังกล่าวมานั้น จะให้ผลที่ค่อนข้างแน่นอนเกิน 90% ที่ประมาณ 14-21 วันหลังมีความเสี่ยงแต่อย่างไรก็ตามในทุกราย จะต้องไปยืนยันด้วยการตรวจภูมิคุ้มกันต่อเชื้อ hiv โดยตรงอีกครั้งที่ 90 วันหลังมีความเสี่ยง เป็นการตรวจยืนยัน ควรกลับไปตรวจตามนัดค่ะควรมีเพศสัมพันธ์โดยใส่ถุงยางอนามัย ไม่ใช้ของมีคมร่วมกับผู้อื่น ระวังการสัมผัสสารคัดหลั่งของผู้อื่นทุกชนิด